یئنی‌سئی داش‌یازمالاری

یئنی‌سئی داش‌یازمالاری، روسیه‌ده خاکاسیا، تووا و آلتای موختار جومهوریت‌لری ایچیندن کئچن یئنی‌سئی چایی بویونجا بو گونه قدر تاپیلمیش اولان جمعی 158 عدد تورکجه کیتابه کورگان (مزار) و قایا داشلاریندان مئیدانا گلمکده دیر. کیتابه‌لر اوخون الیفباسی دئیه بیلدیگیمیز تورکجه دامغالار ایله یازیلمیشدیر. 
بندانگشتی|یئنی سئی حؤوضه‌سی
بوگون خاکاسیا، تووا، داغلی آلتای جومهوریت‌لری  بؤلگه‌سیندن، کراسنویارسک ائلیندن، لئنا آخار سونو بویوندان، یئنی‌سئی، آباکان، کئمچیک، کئم، اویا، ائلئگئست آخار سولاری بویونداکی کورگان‌لاردا بولونماقدادیر.  

یئنی‌سئی داش‌یازمالاری‌نین یئنی‌سئی بؤلگه‌سینده یاشایان دَیشیک تورک بویلارینا عایید اولدوقلاری قبول ائدیلمکده‌دیر. بو داش‌یازمالارین گؤک‌تورک داش‌یازمالاریندان اؤنجه یارادیلدیغی قبول ائدیلیر. عومومیتله مزار داشی اولاراق تیکیلن بو داش‌یازمالارین بعضی‌لری بیر نئچه کلمه‌لیک، چوخو 5-10 سطیرلیکدیر. بو داش‌یازمالار ساده بیر دیلله یازیلمیشدیر. اکثریتله یازی صاحیبی‌نین بو دونیایا دویمادان آیریلدیغینی صمیمی بیر دیلله ایضاح ائتدیگی گؤرولور.  

اورخون داش‌یازمالارینداکی  یوکسک هیجان و لیریزمدن اوزاقدیر. ایستیفاده ائدیلن یازی اورخون داش‌یازمالارینداکی  قدر اینکیشاف ائتمه‌میشدیر. مزارلارین تیکیلیش تاریخ‌لری تام اولاراق بللی دئییل.     

یئنی‌سئی داش‌یازمالاری مضمون اولاراق قیسادیر، اساس اولاراق باسدیریلمیش‌لارین آدلارینی، یاشلارینی و حیات بویو فعالیت‌لرینی آچیقلایار و مضمون دوغرودان ایلی ایشاره ائدن بیر شرح اولماماسی عنعنه‌وی‌دیر و مئیدانا گتیرمه ایلینی آنلاماق سون درجه چتیندیر. آنجاق، سؤز خوصوصیت‌لری و یا کلان ایشاره‌سی دامغا واسیطه‌سیله تخمین ائتمک مومکون اولا بیلر.    

یئنی‌سئی آبیده‌لریندن ایلک تاپیلانی اوُیبات اوچ آبیده‌سی‌دیر. بو آبیده‌نی لهیستانلی دانزیگ شهریندن طبیعت عالیم دانیل کاتلین مسرشمیت تاپمیشدیر.

 قایناقلار 

 اتک‌یازی 

بؤلمه:تورکجه اثرلر